Държавен вестник, бр. 37, 2005 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  37
предприятия от финансовия сектор по смисъла
на § 1, т. 3, букви “а”, “б”, “в” и “д” от Наредба
№ 20 за издаване на сертификати по чл. 9, ал. 2
от Закона за банките;
4. размера на собствения капитал.”
2. Създава се нова ал. 4 със следното съдър-
жание:
“(4) Отчетът по ал. 3 се представя в начало-
то на всяка седмица, но не по-късно от вторник,
като информацията е за предходната седмица и
е за всеки ден от нея поотделно.”
3. Досегашната ал. 4 става ал. 5.
Преходни и заключителни разпоредби
§ 5. Седмичните отчети по чл. 12, ал. 4 за
периода от 1 април 2005 г. до влизане на тази
наредба в сила се представят в 15-дневен срок
от влизането на тази наредба в сила.
§ 6. (1) При условия, определени от БНБ, за
първия базисен период банките могат да изчис-
ляват процента на нарастване по чл. 9, ал. 1, т. 1,
буква “а” спрямо общия размер на всички креди-
ти към 30 юни 2005 г., вместо чрез използване на
средноаритметична величина от стойностите на
предоставените кредити към края на всеки ден от
базисния период за допълнителни задължителни
минимални резерви. В този случай процентът на
нарастване по чл. 9, ал. 1, т. 1, буква “а” е 10 на сто.
Банките, които ще отчитат процента на нараст-
ване по този начин, уведомяват БНБ за това в
седмичен срок от влизане в сила на тази наредба.
(2) В седмичен срок от влизане в сила на
тази наредба банките, които ще отчитат риско-
во-претеглените приравнени на балансови ак-
тиви задбалансови позиции само към края на
всяка седмица по реда на чл. 9, ал. 5, уведомяват
БНБ за това.
§ 7. Тази наредба се издава на основание
чл. 41, ал. 1 от Закона за Българската народна
банка и е приета с Решение № 43 от 21 април
2005 г. на Управителния съвет на Българската
народна банка.
Управител: Ив. Искров
20174
Наредба за изменение и допълнение на На-
редба № 9 от 2002 г. за оценка и класифи-
кация на рисковите експозиции на банките и
за формиране на провизии за загуби от обез-
ценка (обн., ДВ, бр. 2 от 2003 г.; изм. и доп.,
бр. 71 от 2003 г., бр. 11 от 2004 г.)
§ 1. В чл. 5 се правят следните изменения и
допълнения:
1. Създава се нова ал. 4 със следното съдър-
жание:
“(4) Прекласификация в по-нискорискова
класификационна група е допустима, ако в про-
дължение на не по-малко от шест месеца екс-
позицията непрекъснато отговаря на всички ус-
ловия за съответната по-нискорискова класи-
фикационна група.”
2. Алинеи 4, 5 и 6 стават съответно ал. 5, 6 и 7.
§ 2. В чл. 17 се правят следните изменения и
допълнения:
1. В ал. 2 след думата “обезпечена” се добавя
изразът “с бързоликвидно обезпечение”.
2. Алинея 4 се изменя така:
(4) Експозиция не може да бъде прекласи-
фицирана в по-нискорискова класификацион-
на група в резултат на преструктуриране, преди
да са изпълнени условията по чл. 5, ал. 4.”
§ 3. В чл. 21, ал. 1 думите “отчетното триме-
сечие” се заменят с “отчетния”.
Преходни и заключителни разпоредби
§ 4. Отчетът по чл. 21, ал. 1 за април 2005 г.
се представя в 15-дневен срок от влизане на тази
наредба в сила.
§ 5. Тази наредба се издава на основание
чл. 27 във връзка с § 19 от преходните и зак-
лючителните разпоредби на Закона за банки-
те и е приета с Решение № 45 от 21 април 2005 г.
на Управителния съвет на Българската на-
родна банка.
Управител: Ив. Искров
20173
Поправка. Министерският съвет прави поправка в ПМС № 68 от 2005 г. за изменение и допълнение в Постанов-
ление № 104 на Министерския съвет от 2003 г. за приемане на Наредба за учебниците и учебните помагала (ДВ, бр. 34
от 2005 г.): в § 5 и 13 числото “69” да се чете “59”.
НЕОФИЦИАЛЕН РАЗДЕЛ